डी राजेन्द्र बाबू
डी राजेन्द्र बाबू (कन्नड़: ರಾಜೇಂದ್ರ ಬಾಬು) (30 मार्च 1951 – 3 नवम्बर 2013) कन्नड़ फ़िल्म निर्माता एवं पटकथा लेखक थे। उन्होंने विभिन्न विधाओं में ५० से अधिक फ़िल्मों का निर्माण किया, जिनमें से अधिकतर भावुक फ़िल्में हैं। उन्होंने कई फ़िल्मों का लेखन और निर्देशन का कार्य किया, यद्यपि उनमें से कई पुनर्निर्मित फ़िल्में थी। कन्नड़ फ़िल्मों के अलावा उन्होंने मलयाली और हिन्दी के साथ-साथ तेलुगू फ़िल्मों का भी निर्देशन किया है। वो कन्नड़ सिनेमा के एक जाने-माने निर्देशक थे। 3 नवम्बर 2013 को उनका निधन हो गया।